બોડેલી તાલુકામાં છેલ્લા દસ દિવસથી મેઘો હેત વરસાવતા જેના કારણે નદી નાળા છલકાયા છે ત્યાર સતત ભારે વરસાદ વરસતા ચાપરગોટા ગામે આદિવાસીઓના ત્રણ કાચા મકાનો ધરાશાયી થતા અવાજ આવતા આજુબાજુ રહેતા લોકો દોડી આવ્યા હતા તેમજ તાલુકા તંત્ર ધટના સ્થળે દોડી ગયુ હતુ મકાન ધરાશાયી સમયે જાનહાની ટળી હતી વરસાદી માહોલના બનાવને લઈને ગ્રામજનોએ તંત્રને જાણ કરતા તલાટી મોહનલાલ માલીવાડ ઘટના સ્થળે પહોંચી જરૃરી કાગળો કર્યા હતા જેમા ચાપરગોટા ગામના નાનજીભાઈ જેમતભાઈ રાઠવા,જેન્તિભાઈ ગલાભાઈ રાઠવા અને ઈન્દુબેન તેરસિંગભાઈ રાઠવા ના કાચા મકાનોનો ઘણો ખરો ભાગ પડી જતા ઘટનાના કારણે ઘરવખરી પર કાટમાળ પડતા અનાજ,રાચ રચિલુ સહીત ઘરવપરાશ જેવી ચીજ વસ્તુઓનો કચ્ચરઘાણ નીકળી ગયો હતો જેમાં જેન્તિભાઈના ત્રણ ઓરડાનુ મકાન ધરાશાયી થતા મોટુ નુકસાન થયુ હતુ જ્યારે વિધવા ઈન્દુબેન ધરમાં એકલી જ રહેતી હોય પડોશીઓ દોડી આવતા તેણીનો આબાદ બચાવ થયો હતો.